cy ceb cy cy cy cy cy cy jbo de en it cy en cy en cy cy cy cy ast en tl nl cy es en cy la en it cy cy cy cy en en cy en cy cy cy en cy en eo cy sl en cy cy cy en cy fr ast en eo en cy es en es cy ceb cy cy cy en cy cy cy jbo de en en it cy en cy en en cy cy cy cy ast en en tl nl cy es en cy en la en it cy cy cy en cy en en cy en en cy cy cy en cy en eo cy sl en en cy cy cy en cy fr en ast en eo en cy es en es cy en en cy cy cy fy cy cy cy cy cy cy cy cy cy de cy cy cy cy cy cy cy cy cy cy cy cy cy cy cy cy cy cy cy cy cy cy cy en fy fy cy cy cy cy cy cy cy cy cy cy cy cy cy es es en cy cy cy en id ru en en ga cy cy
Hanes – Ysgol Gyfun Emlyn
Gwasanaeth Cwnsela yn yr Ysgol
Gwisg Ysgol a Canllaw i Rieni
Bwlio – Canllaw i rieni a disgyblion
Disgyblion Galluog a Thalentog
Gwasanaeth Cwnsela yn yr Ysgol
Personal & Social Education
Gwyddoniaeth CA3 a CA4
Gwybodaeth I Rieni 19/20
Gwefan Derbyn i Ysgolion
Diogelu ac Amddiffyn Plant
Cymdeithas Rhieni a Chyfeillion
Gwisg Ysgol a Canllaw i Rieni
Prydau Ysgol am Ddim
Bwlio – Canllaw i rieni a disgyblion
Safon Uwch ac UG
Bydd y disgyblion yn dechrau’r flwyddyn trwy astudio sgiliau hanesyddol y byddant yn eudefnyddio ar hyd eu hastudiaeth o’r pwnc. Mae hyn yn cynnwys rôl yr hanesydd, dadansoddi ffynonellau, gwerthuso, dehongli, cronoleg, gwybodaeth a dealltwriaeth, cyfathrebu a threfn. Wedyn, bydd hyn yn cyflwyno’r disgyblion i elfennau’r Oesoedd Canol, gan ganolbwyntio ar y Goncwest Normanaidd ym Mrwydr Hastings, cyn archwilio dylanwad y Normaniaid ar Gymru.
Bydd y tasgau asesu’n cael eu gosod i herio dealltwriaeth y disgyblion o bynciau ac yn rhoi cyfleoedd iddynt gynyddu eu lefel gyrhaeddiad cyffredinol.
Tasg 1: Dirgelwch Llofruddiaeth (gan ddefnyddio’u sgiliau hanes newydd eu caffael)
Tasg 2: Pam oedd Gwilym o Normandi’n credu y dylai fod yn frenin?
Tasg 3: Esboniad o Frwydr Hastings.
Tasg 4: Pam oedd goresgyniad y Normaniaid yn drobwynt?
Tasg 5: Gwerthu Castell Canoloesol.
Tasg 6: Cyflwyniad ar wrthsafiad y Cymry i awdurdod Lloegr.
Ym mlwyddyn 8, bydd y disgyblion yn astudio rheolaeth y Tuduriaid a’r Stiwartiaid. Byddant yn ystyried y newidiadau gwleidyddol, economaidd, diwylliannol, cymdeithasol a chrefyddol a ddigwyddodd, gan ddechrau gyda theyrnasiad Harri VII. Bydd y disgyblion yn astudio digwyddiadau allweddol yn ystod y cyfnodau hyn yn ogystal â’r unigolion a’u ffurfiodd.
Bydd mwy o bwyslais yn cael ei roi ar allu’r disgybl i weithio’n annibynnol. Bydd dysgwyr yn cael eu cyflwyno i ffynonellau ymchwilio a dadansoddi er mwyn datblygu eu sgiliau fel hanesydd.
Cynhelir yr asesiad trwy dasgau gwaith cartref cyson a thasg ysgrifenedig graidd bob hanner tymor.
Bydd y rhain yn cynnwys:
Tasg 1: Ydy Harri Tudur yn haeddu’r teitl “Pencampwr Cymru”?
Tasg 2: Ydy portreadau’n ddefnyddiol fel ffynonellau hanesyddol?
Tasg 3: Llunio barn ynghylch ydy’r ffynonellau’n cefnogi’r ddadl fod Shakespeare yn ffug.
Tasg 4: Cyflwyniad grŵp ar a allech gael cyfiawnder mewn Cymru a Lloegr Duduraidd.
Tasg 5: Pam gafodd Siarl ei ddienyddio?
Tasg 6: Trafodaeth ar Dân Mawr Llundain.
Ym Mlwyddyn 9, bydd y disgyblion yn cwblhau astudiaeth o’r Chwyldroadau Diwydiannol ac Amaethyddol, gan ystyried achosion ac effaith datblygiadau technolegol.
Yn ystod ail hanner y flwyddyn, bydd y disgyblion hefyd yn astudio’r Rhyfel Byd Cyntaf yn fanwl gan ystyried ei achosion a’i effaith ar filwyr a’r ffrynt cartref.
Bydd yr asesiadau’n cynnwys un cyflwyniad a nifer o dasgau ysgrifennu estynedig.
Tasg 1: Sut newidiodd Cymru yn ystod y Chwyldro Diwydiannol?
Tasg 2: Sut oedd bywyd yng Nghymru yn ystod y Chwyldro Diwydiannol?
Tasg 3: Protestiadau arwyddocaol yng Nghymru.
Tasg 4: Achosion y Rhyfel Byd Cyntaf.
Tasg 5: Bywyd yn y ffosydd.
Tasg 6: Rôl newidiol merched.
Bydd disgyblion sy’n dewis Hanes ym Mlwyddyn 10 yn dechrau gydag Uned 1 – Trawsnewidiad yr Almaen 1919-1947. Bydd papurau ar gyfer Uned 1 yn canolbwyntio’n bennaf ar werthuso ffynonellau hanesyddol a dehongliadau o ddigwyddiadau allweddol. Wedyn, byddant yn cwblhau Uned 2 – Trawsnewidiad Rwsia 1905-1924, bydd yr uned hon yn gwneud i’r dysgwyr ganolbwyntio ar eu dealltwriaeth o ddigwyddiadau a’r rôl y chwaraeodd unigolion allweddol yn ystod yr adeg hon.
Mae Uned 3 (Asesiad dan Reolaeth) yn cyfansoddi 25% o’r cyfanswm marciau a fydd yn cael ei chynnal ar ddechrau Blwyddyn 11, bydd disgyblion yn cwblhau dau ddarn o waith ar yr effaith y cafodd yr Ail Ryfel Byd ar y Ffrynt Cartref. Mae Uned 4 yn astudiaeth amlinellol o America 1929-2000. Bydd hyn yn galluogi’r disgyblion i weld faint o newid aeth America drwyddo yn ystod yr 20fed ganrif sy’n canolbwyntio ar gymdeithas, hil a pholisi tramor.
Bydd pob arholiad allanol yn cael eu sefyll yn ystod yr haf ym Mlwyddyn 11. Bydd tri phapur arholiad i gyd, pob un yn cyfansoddi 25% o’r cyfanswm marciau.
Safon Uwch ac UG
Safon Uwch ac UG
Bydd myfyrwyr sy’n dewis dilyn Hanes ym mlwyddyn 12 a 13 yn gallu ennill y safon UG mewn un flwyddyn a’r Safon Uwch lawn mewn dwy flynedd. Mae’r cyrsiau a ddewiswyd ym mlwyddyn 12 a 13 yn ymgorffori arbenigeddau’r staff addysgu.
Disgwylir i fyfyrwyr ddarllen ar raddfa eang, paratoi ar gyfer trafodaethau dosbarth a chwblhau tasgau a neilltuwyd yn gyson. Bydd cyfleoedd i fyfyrwyr ddefnyddio ystod amrywiol o adnoddau, gan gynnwys y rhyngrwyd, ymweliadau llyfrgell, clipiau fideo, areithiau a dewis eang o ffynonellau hanesyddol i gefnogi’u hastudiaethau a’u dysgu.
Safon UG: Byddwch yn astudio dwy uned ym mlwyddyn 12:
HI1 – Cyfnod Astudio. Llywodraeth, Gwrthryfel a Chymdeithas yng Nghymru a Lloegr 1485-1603.
HI2 – Astudiaeth Fanwl, Argyfwng y Weriniaeth  Americanaidd, Gwahaniaethau Ardal a’r Ffordd i Ryfel Cartref 1840-1861.
Safon Uwch. Byddwch yn astudio tair uned arall ym mlwyddyn 13.
HI3 – Astudiaeth Eang. Newid Arweinyddiaeth a Chymdeithas yn yr Almaen 1871-1989.
HI4 – Astudiaeth Fanwl. Argyfwng y Weriniaeth Americanaidd, y Rhyfel Cartref a’r Ailadeiladu 1861-1877.
Hi5 – Asesiad heb arholiad.
Dod o hyd i ni
Darperir ymarferoldeb amlieithrwydd gan WPML